Жакаўскае возера

Жа́каўскае — возера ў Глыбоцкім раёне Віцебскай вобласці Беларусі ў басейне ракі Дабрылаўка, за 15 км на поўнач ад горада Глыбокае, за 0,9 км на паўночны ўсход ад вёскі Кур'янава (нежылая), на ўскраіне забалочанага лесу. Плошча паверхні 0,15 км². Даўжыня 0,6 км, найбольшая шырыня 0,42 км. Даўжыня берагавой лініі 1,62 км. Плошча вадазбору 3 км². Катлавіна круглаватай формы. Схілы катлавіны невыразныя. Берагі нізкія, на поўначы і паўднёвым усходзе сплавінныя. Вакол возера забалочаная пойма. На захадзе з возера выцякае каналізаваны ручай у раку Дабрылаўка. Зноскі Літаратура Блакітны скарб Беларусі: энцыклапедыя / рэдкал.: Г. П. Пашкоў [і інш.]. — Мн., 2007. Энцыклапедыя прыроды Беларусі. У 5-і т. Т. 2 / Рэдкал.: І. П. Шамякін (гал. рэд.) і інш.. — Мн.: БелСЭ, 1983. — Т. 2. — С. 274—275. — 522 с. — 10 000 экз. Республика Беларусь. Витебская область. Глубокский район: карта. Глубокое: план. — Мн.: Белкартография, 2012. — 3 000 экз. (руск.) Спасылкі Иванов-Смоленский В. Г. Все озёра Беларуси. Популярная иллюстрированная энциклопедия. Т. 2. (руск.)